als_Latn dik_Latn sag_Latn
Samsung ka arritur të tejkalojë Apple në tregun e telefonave inteligjentë dhe tani synon të dominojë tregun e tabletëve. Gjatë ngjarjes “Analysts Day” e mbajtur të mërkurën në Seul, Kore, JK Shin, kreu i divizionit të pajisjeve celulare të Samsung, tha se kompania synon të rrëzojë Apple nga vendi i parë në tregun e tabletëve, sipas ueb faqes Associated Press (AP).
Ekzekutivi nuk zbuloi një afat specifik për këtë qëllim, por ka shtuar se Samsung ka për qëllim të jetë kompania “më e dashur” në tregun e pajisjeve celulare. Shin tha se shitjet e tabletëve të Samsung pritet të arrijnë në 40 milionë këtë vit, duke e dyfishuar shumën e vitit 2012. “Dërgesat e tabletëve të Samsung kanë filluar të rriten ndjeshëm që nga gjysma e dytë e vitit të kaluar,” tha Shin, sipas AP.
Apple ka shitur 48,2 milionë iPad në tre tremujorët e parë të vitit 2013 dhe analistët parashikojnë të shiten edhe 24 deri në 27 milionë njësi në tremujorin e festave. Në mbyllje të këtij viti pritet që shuma totale e iPad të shitur të jetë rreth 72 milionë. Në vitin 2012 Apple ka shitur 65.7 milionë tabletë.
Pavarësisht se Apple mban vendin e parë në tregun e tabletëve, së fundmi është vënë re reduktimi i pjesës së tregut që ajo zotëron, për shkak të veprimit të rivalëve që përdorin Android, ku vlen të theksohet Samsung. Tremujorin e kaluar pjesa e tregut e zotëruar nga Apple ishte 29.7%, ndërkohë që vitin e kaluar kjo pjesë ka qenë 33.5%. Për të njëjtën periudhë kohore pjesa e tregut e zotëruar nga Samsung është rritur nga 19.9% në 22.2%.
(Herë të lexuara: 294)
als_Latn als_Latn als_Latn als_Latn als_Latn